作者：石正伦
词牌/韵律：绮寮怨

paragraphs: 绿野春浓停骑，暖风飘醉襟。
渐触目、景物凄悲，花无语、曲径沈沈。
重檐缭垣静锁，丹青暗、断轴尘半侵。
叹绛纱、玉臂封时，何期掩、夜泉流恨深。
已矣霜凋蕙心。
兰昌旧事，云容好信难寻。
伫立孤吟。
怕凤履、有遗音。
今宵佩环奏月，知倦客、若登临。
惊飞翠禽。
松杉弄碎影、晴又阴。